**Press release**

# DACHSER rozširuje svoje portfólio LCL siete v oblasti námornej prepravy

**Poskytovateľ logistických služieb DACHSER od marca 2022 ponúka ďalšie trasy medzi Škandináviou a Čínou. Priame linky námornej zbernej služby LCL premávajú raz týždenne z Kodane a Göteborgu do Ningbo a Šanghaja. Teraz, keď sa už dekonsolidácia nerobí na tranzitnom termináli, časy obrátky sú kratšie, vďaka čomu je táto služba mimoriadne rýchlou možnosťou dopravy.**

Zatiaľ čo sa väčšina zásielok zo Škandinávie do Číny vybavuje v hlavných európskych námorných prístavoch, DACHSER ponúka LCL − službu priamej prepravy zásielok menších než je celý kontajner, z alternatívnych prístavov, čím sa minimalizuje čas a náklady na prepravu.

Pandémia koronavírusu a jej dôsledky, akými je preťaženie prístavov a nedostatok kvalifikovaného personálu, udržujú vysoké sadzby námornej prepravy. *„Služby LCL sú pre našich zákazníkov atraktívnou možnosťou dodávateľského reťazca,“ hovorí Claus Freydag, vedúci Global Management Ocean. „Priama preprava napríklad z Kodane a Göteborgu šetrí čas a peniaze a zároveň minimalizuje riziko poškodenia nákladu.“*

DACHSER prepravuje LCL kontajnery na dekonsolidáciu na nákladnú kontajnerovú stanicu (CFS), čím sa eliminujú časy tranzitu a prekládky vo veľkých, rušných prístavoch. *„Vykladanie kontajnerov na menších CFS môže urýchliť proces,“* pokračuje Freydag.

Na rozdiel od celokontajnerových zásielok FCL majú kontajnery zbernej služby LCL často prednosť v procese nakladania. Sú považované aj za ekologickejšiu možnosť, pretože umožňujú maximálne využitie nákladného priestoru.

### Predvídateľné časy príchodu a znížené náklady

Okrem svojich služieb na trasách z Kodane alebo Göteborgu do Číny ponúka DACHSER ďalšie priame služby z menších prístavov a vnútrozemských miest v Európe do ázijsko-pacifického regiónu. Takéto služby sú na trhu pomerne zriedkavé a zahŕňajú spojenie z Helsínk, ako aj trasy z Prahy, Bazileja a Gdanska do Šanghaja.

Odtiaľ je viacero odletov týždenne do niekoľkých oblastí s vysokým dopytom v Číne. Celkovo služba LCL ponúka predvídateľné časy príchodu a výrazne znižuje prepravné náklady v rámci dodávateľského reťazca.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk